**Driftoverenskomst mellem XX Kommune og ZBC**

**om Juniormesterlære**

Denne aftale er indgået mellem

XX Kommune ZBC

Adresse Ahorn Alle 3-5

By 4100 Ringsted

## 1. Aftalens formål:

Juniormesterlære er et forløb for elever i 8. og 9. klasse, der kombinerer en reduceret fagrække i folkeskolen med praksisorienterede fagvalg på en erhvervsskole samt praktikforløb i lokale virksomheder. Forløbet etableres i samarbejde mellem XX Kommune (herefter benævnt kommunen) og ZBC, hvor eleverne gennem praksisnære undervisningsforløb bliver introduceret til arbejdspladskultur, sikkerhed, udstyr og materialeforarbejdning, og de grundlæggende håndværkskompetencer.

## 2. Aftaleperiode

Aftalen er en rammeaftale der gælder fra underskrift til den opsiges af parterne.

## 3. Lovgrundlag og formål

* Folkeskolelovens § 9, stk. 4 og § 22, stk. 8 og 9
* BEK nr 230 af 18/03/2020: Bekendtgørelse om overenskomst mellem en kommunalbestyrelse og en institution for erhvervsrettet uddannelse, der udbyder erhvervsuddannelse, om varetagelse af undervisning i grundskolen i dele af undervisningstiden
* BEK nr 1063 af 24/10/2019: Bekendtgørelse om elevers fravær fra undervisningen i Folkeskolen
* BEK nr 322 af 20/03/2025: Bekendtgørelse om juniormesterlære
* Arbejdsmiljøloven, §16
* Arbejdstidsloven

I henhold til Arbejdstidsloven og Arbejdsmiljøloven, herunder bestemmelserne i § 16 i Børns og Unges Arbejdstid og sikkerhed, er det afgørende, at arbejdspladser og værksteder, hvor unge under 15 år arbejder, lever op til strenge krav om sikkerhed og ergonomi. Værksteder og andre arbejdspladser, hvor elever deltager i Juniormesterlære, skal derfor være indrettet i overensstemmelse med lovgivningens krav.

## 4. Placering

Undervisningen foregår på:

ZBC

Adresse

By

Hertil kommer praktikforløb i lokale virksomheder.

## 4.1 Faglinjer

Elever i juniormesterlære får mulighed for at udforske og afprøve følgende linjer på ZBC:

* Generel linje/Prøv kræfter med erhversuddannelserne
* Sundhed og pædagogik/Gør en forskel
* Maskiner, teknik og IT
* Masterchef og bagedyst/Kreativitet i køkkenet
* Planter, dyr og anlæg/Dyr og planter under åben himmel
* Byggeri/Skab fremtidens byggeri
* Handel og kontor/Business

Linjerne udbydes på tværs af ZBC’s adresser i de byer hvor der er uddannelser indenfor området. Se evt. mere på [www.zbc.dk/samarbejde](http://www.zbc.dk/samarbejde).

Linjerne udbydes åbent, eller som hele hold.

## 5. Undervisning, mål og kvalitet

Juniormesterlære giver elever i 8. og 9. klasse mulighed for at kombinere skolegang med praktisk erfaring på ZBC og i virksomheder.

## 5.1 Formål og mål:

Formålet med juniormesterlæreforløbet er at skabe en mere varieret og praksisnær skoledag, der styrker elevens motivation, trivsel og læring.

Forløbet skal samtidig understøtte elevens personlige og uddannelsesmæssige afklaring gennem følgende målsætninger:

* Understøtte elevens uddannelsesvalg ved at give mulighed for at afprøve forskellige erhvervsrettede brancher i praksis.
* Udvikle relevante kompetencer hos eleven i en virkelighedsnær i kontekst.
* Øge elevens motivation og interesse for erhvervsuddannelser gennem meningsfulde og praksisorienterede undervisningsforløb.
* Sikre kvaliteten i praktikforløbene gennem tæt samarbejde med virksomheder, så de forbliver motiverede for at indgå i forløbet og tage imod elever.

Målet er, at eleven opnår en tydeligere retning for deres videre uddannelsesvalg og praktikforløb i virksomheder. Forløbet tilpasses individuelt, så eleven får mulighed for at begynde der, hvor det matcher elevens faglige niveau og udviklingsbehov. Nogle begynder i multiværkstedet med fokus på grundkompetencer, mens andre kan indgå direkte til specifikke værksteder, eksempelvis tømrerværkstedet eller bageriet.

## 5.2 Undervisningens tilrettelæggelse

Undervisningen tilrettelægges således, at eleverne får mulighed for at udvikle deres faglige, sociale og personlige kompetencer. Der arbejdes med motivation, tro på egen mestring, selvværd, koncentrationsevne og konflikthåndtering. Derudover skal undervisningen styrke elevernes evne til at vælge og gennemføre en ungdomsuddannelse.

## 5.3 Undervisningstid og organisering

Undervisningen i juniormesterlæreforløbet bliver gennemført 2 dage om ugen i 38 uger, hvilket samlet udgør 456 undervisningstimer af 60 minutter pr. hold på helårsbasis.

ZBC varetager undervisningen på vegne af kommunalbestyrelsen i kommunen. Nærværende overenskomst ændrer ikke på, at kommunalbestyrelsen har ansvaret for opgaveløsningen i henhold til folkeskoleloven og ansvaret for, at undervisningen lever op til de rammer, der er fastsat i overenskomsten.

ZBC varetager den daglige ledelse af eleverne, når de undervises på ZBC. Skolelederen varetager den daglige ledelse af eleverne, når de undervises på folkeskolen, samt når eleverne er ude i praktikforløb

Kommunalbestyrelsen har ansvaret for at sikre, at elever med behov for specialundervisning eller anden specialpædagogisk bistand, modtager den fornødne støtte efter folkeskolelovens §3, stk. 2 og 3, og at elever med særlige behov tilbydes supplerende undervisning, anden faglig støtte og personlig assistance i overensstemmelse med §3 a, samt at der tilbydes den nødvendige pædagogiske-psykologiske rådgivning.

Folkeskolen stiller nødvendige hjælpemidler – som fx IT-rygsæk eller andre støtteværktøjer ved funktionsnedsættelser.

## 5.4 Vederlagsfri undervisning

Alle udgifter til undervisning, herunder undervisningsmaterialer, ekskursioner m.m., på juniormesterlære er vederlagsfri for elever og deres forældre.

## 5.5 Underviserkvalifikationer

Undervisere på juniormesterlære skal opfylde folkeskolelovens krav til lærerkompetencer. Dette indebærer, at de enten har en relevant læreruddannelse eller opfylder kvalifikations- og kompetencekravene for undervisning på erhvervsuddannelserne.

## 7. Kvalificering og optag

Deltagelse i juniormesterlæreforløbet forudsætter en faglig og pædagogisk vurdering af elevens egnethed. Det er elevens uddannelsesvejleder, der i samarbejde med elevens forældre eller værge, foretager denne vurdering på baggrund af en helhedsvurdering af elevens faglige niveau, sociale kompetencer og personlige forudsætninger samt udviklingspotentiale. Vurderingsprocessen gennemføres i dialog med skolelederen og relevante samarbejdspartnere, herunder repræsentanter fra ZBC. Inden optagelse skal forældre eller værge afgive skriftligt samtykke, og eleven skal være grundigt informeret om forløbets indhold, form og rammer.

Ved vurdering af elevens deltagelse kan følgende opmærksomhedspunkter tages i betragtning:

* Viser motivation for at deltage i juniormesterlære samt undervisningen på ZBC.
* Har mulighed for selv at komme til og fra ZBC, fx med offentlig transport.
* Møder stabilt og til tiden.
* Kan deltage i undervisnings- eller værkstedsaktiviteter gennem en hel skoledag.
* Kan indgå i samarbejde i undervisningssituationer.
* Kan samarbejde med både undervisere og andre elever.
* Udviser respekt og tolerance overfor andre.
* Kan forstå og handle på fælles beskeder og instruktioner.
* Har forståelse for og kan følge gældende regler og sikkerhedsforskrifter i forbindelse med juniormesterlære.

## 8. Modeller

ZBC arbejder med to modeller. Den ene er baseret på åben hold, hvor kommuner kan melde frit til. Holdene oprettes hvis der er betalt for 16 pladser og der optages max. 20 på et hold.

Den anden model er baseret på et lukket hold købt af kommunen. Her kan være op til 16 elever og holdet tilpasses sammen med Kommunen.

## 9. Prøver og standpunktkarakterer

Elever på juniormesterlære skal ikke aflægge formelle prøver eller have standpunktskarakterer i deres undervisning på ZBC.

Eventuelle prøver foregår på elevens folkeskole. Dermed har ZBC ikke ansvar for nogen formelle eksamener; dette ansvar påhviler udelukkende og fortsat folkeskolen

## 10. Tilsyn med elever

ZBC overholder Bekendtgørelse om tilsynet med folkeskolens elever i skoletiden (BEK nr. 703 af 23/06/2014).

Når ZBC har planlagt aktiviteter, ekskursioner eller undervisning uden for skolens matrikel fører ZBC tilsyn med eleverne i forbindelse med befordring,

ZBC fastsætter ordensregler og værdiregelsæt, og hvilke foranstaltninger der anvendes, hvis ikke ordensreglerne og værdiregelsættet overholdes, jf. §55 i bekendgørelse om erhvervsuddannelse.

## 11. Ansvarsfordeling

For at sikre en smidig organisering af juniormesterlæreforløbet fordeles ansvaret mellem Kommunen og ZBC således:

**Kommunens ansvar:**

Kommunen har det overordnede ansvar for vejledning og koordinering. Det omfatter bl.a. følgende opgaver:

* + At sikre, at eleverne modtager relevant og rettidig information, før de begynder i juniormesterlære.
  + At følge op på elevernes trivsel og faglige udvikling undervejs i forløbet.
  + At etablere og vedligeholde samarbejdet med de lokale virksomheder, der tilbyder praktikpladser.
  + At påse, at virksomhederne lever op til gældende krav om arbejdsmiljø og sikkerhed.

**ZBC´s ansvar:**

ZBC har ansvaret for undervisningen og den daglige organisering af de praktiske undervisningsforløb. Det indebærer:

* At planlægge og gennemføre undervisning, der matcher de kompetencer og færdigheder, eleverne har brug for i deres videre uddannelse.

At understøtte elevernes personlige udvikling, med særligt fokus på motivation, deltagelse og engagement i undervisningen.

**Fælles ansvar**:

Kommunen og ZBC har et fælles ansvar for at skabe et inkluderende og meningsfuldt forløb for eleverne. Dette kræver:

* Et tæt samarbejde om evaluering og justering af undervisningsmetoder og -praksis, så tilbuddet tilpasses elevernes behov.
* En fælles indsats for at sikre, at eleverne har adgang til nødvendige ressourcer, støtteforanstaltninger og vejledning i hele forløbet.

## 12. Finansiering

Finansiering af juniormesterforløbet baseres på den tilmeldingsmodel, kommunen vælger. Taksterne følger takstkataloget for finansloven, for brobygning til tekniske uddannelser.

## 12.1 Åbent hold

Prisen pr. elev beregnes ud fra brobygningstaksten til de tekniske erhvervsuddannelser:

* En elev i 38 uger med undervisning 2 dage pr. uge = 0,38 årselev (ÅE)
* Takst pr. ÅE: kr. 85.900
* Pris pr. elev: 0,38 x kr. 85.900 = kr. 32.642

Denne pris forudsætter, at holdet fyldes op til 16 elever. Ved færre tilmeldte tilbydes pladserne til andre kommuner, eller Kommunen tilbydes at betale for de tomme pladser.

Alternativt kan ZBC overflytte elever til andre hold i samme eller nærliggende byer efter aftale med Kommunen.

Der kan indgås aftale om en lavere holdstørrelse, hvormed prisen tilpasses relativt.

F.eks. ved ønske om holdoprettelse med minimum 12 elever bliver prisen pr. elev kr. 43.523

Elever, der begynder senere på året, faktureres forholdsmæssigt for den resterende periode

Der ydes ikke refusion, hvis en elev afbryder forløbet undervejs

ZBC forbeholder sig retten til ikke at oprette et hold, hvis det minimale deltagerantal ikke opnås.

## 12.2 Holdbaseret tilmelding

Kommunen reserverer og betaler for et helt hold bestående af op til 16 elever. Dette indebærer, at kommunen selv udpeger og tilmelder elever til holdet og derved har mulighed for at forme holdets indhold og sammensætning ud fra lokale prioriteringer og behov.

Prisen pr. hold beregnes ud fra brobygningstaksten til de tekniske erhvervsuddannelser:

* 16 elever i 38 uger med undervisning 2 dage pr. uge = 6,08 årselev (ÅE)
* Takst pr. ÅE: kr. 85.900
* Pris pr. hold: 6,08 x kr. 85.900 = kr. 522.272,-

Prisen giver kommunen 16 pladser på et lukket hold. Kommunen er ikke forpligtet til at bruge alle 16 pladser, og kan fylde holdet op løbende efter behov, således at der dog aldrig kan være mere end 16 deltagere tilmeldt ad gangen.

For hold der oprettes senere på året faktureres forholdsmæssigt for resten af året.

Det er muligt at kombinere de to modeller, så kommunen i et skoleår både kan købe et helt hold og samtidig tilmelde enkeltelever til åbne hold.

For begge tilmeldingsmodeller gælder at priserne reguleres årligt, så de følger takstkataloget

## 12.3 Fakturering

Undervisningen faktureres til Kommunen, når eleven er optaget eller holdet er oprettet og kan herefter ikke aflyses i det pågældende skoleår.

## 13. Klager

ZBC behandler i første omgang klager, der vedrørende undervisningen. Hvis en klage ikke kan løses internt mellem eleven, underviserne og skolens ledelse, inddrages skolelederen fra elevens folkeskole samt forældrene med henblik på at finde en løsning.

Kan klagen fortsat ikke kan løses gennem dialog, eskaleres sagen til den relevante myndighed i kommunen, som vurderer klagen i henhold til gældende regler og retningslinjer.

Klageforhold, der vedrører arbejdsmiljø, sikkerhed eller overtrædelse af aftalens bestemmelser, kan desuden behandles i samarbejde med de relevante tilsynsmyndigheder.

Ved forløbets start informeres elever og forældre om klageproceduren, herunder hvem de skal kontakte, hvis der opstår problemer undervejs.

## 14. Befordring af elever

Eleverne har ret til vederlagsfri befordring mellem ZBC og hjemmet eller dettes nærhed efter reglerne i Folkeskolelovens §26. Folkeskolen er ansvarlig for at sikre samtykke til, at eleverne må transporteres i undervisningstiden, både til undervisning på folkeskolen og på ZBC.

# 

## 15. Erstatning

Danske rets almindelige erstatnings- og ansvarsregler, culpanormen, er gældende i forhold til skader som forvoldes på ZBC i undervisningstiden på elever og undervisere. Kommunen har ansvar for, at eleverne er forsikret mod personskade og ansvarsskade i forbindelse med deres ophold på ZBC.

ZBC skal straks orientere Kommunen i tilfælde af skader eller hændelser.

## 16. Tvist

Såfremt der måtte opstå en sådan uenighed parterne imellem vedrørende denne aftaleo og dens opfyldelse, der ikke kan bilægges i mindelighed, afgøres sagen efter dansk ret ved de almindelige domstole.

## 17. Tavshedspligt og databeskyttelse

Parterne forpligter sig til at overholde gældende regler om persondata og tavshedspligt. En databehandleraftale indgås efter behov.

## 18. Ikrafttræden og opsigelse

Nærværende overenskomst er gældende fra underskrift og indtil evt. opsigelse

Parterne kan gensidigt opsige samarbejdsaftalen med 6 måneders varsel til udgangen af en måned, forud for et nyt skoleår pr. 1/8.

## 19. Underskrifter

Dato:

Navn Glenny Hansen

Stilling Uddannelsesdirektør

XX Kommune. ZBC